కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
క్రికెట్‌లో ‘టాస్’కు స్వస్తి.. పర్యటక జట్టుదే నిర్ణయం!
క్రికెట్ మ్యాచ్ ప్రారంభమవుతుంది అంటే మనం ముందుగా మాట్లాడుకునేది టాస్ గురించి. ముఖ్యంగా ఇండియా మ్యాచ్‌ జరుగుతుందంటే టాస్ గెలిచిందా? అని అడుగుతాం.
Samayam Telugu | Updated:
May 17, 2018, 07:09PM IST
క్రికెట్‌లో ‘టాస్’కు స్వస్తి.. పర్యటక జట్టుదే నిర్ణయం!
క్రికెట్ మ్యాచ్ ప్రారంభమవుతుంది అంటే మనం ముందుగా మాట్లాడుకునేది టాస్ గురించి. ముఖ్యంగా ఇండియా మ్యాచ్‌ జరుగుతుందంటే టాస్ గెలిచిందా? అని అడుగుతాం. కానీ ఇప్పుడు ఆ మాట మరిచిపోవాల్సి వస్తుందేమో! అంతర్జాతీయ క్రికెట్‌లో ఎన్నో ఏళ్ల నుంచి సంప్రదాయంగా వస్తోన్న ‘టాస్’కు ఇక స్వస్తి పలకాలని అంతర్జాతీయ క్రికెట్ మండలి (ఐసీసీ) యోచిస్తోందట. ఈ మేరకు మే 28, 29 తేదీల్లో ముంబైలో ఐసీసీ ఆధ్వర్యంలో జరిగే సమావేశంలో నిర్ణయం తీసుకోనున్నట్లు తెలుస్తోంది. ‘టెస్ట్ ఛాంపియన్‌షిప్‌లో ఆతిథ్య జట్టు ప్రయోజనాలను తగ్గించే విధంగా కాయిన్ టాస్‌ను తొలగించేలా ఐసీసీ ఆధ్వర్యంలో కీలక చర్చ జరగనుంది’ అని ఈఎస్‌పీఎన్ క్రిక్‌ఇన్ఫో గురువారం పేర్కొంది.
Visit Site
Recommended byColombia
వాస్తవానికి 1877లో ఇంగ్లండ్, ఆస్ట్రేలియా జట్ల మధ్య జరిగిన మొట్ట మొదటి అంతర్జాతీయ టెస్ట్ మ్యాచ్ నుంచే కాయిన్ టాస్ విధానం ఉంది. టాస్ ఆధారంగానే ఏ జట్టు ముందు బౌలింగ్ చేయాలి, బ్యాటింగ్ చేయాలి అనేది నిర్ణయిస్తారు. ఆతిథ్య జట్టు కెప్టెన్ కాయిన్‌ను గాల్లోకి ఎగరవేస్తే.. పర్యటక జట్టు కెప్టెన్ టాస్‌ను కోరుకుంటారు. కానీ ఇటీవల కాలంలో ఈ టాస్‌పై పలు రకాల చర్చ జరుగుతోంది. ముఖ్యంగా టెస్టు క్రికెట్‌లో ఆతిథ్య జట్టుకు అనుకూలంగా టాస్ మారుతోందని విమర్శలు వస్తున్నాయి. ఆతిథ్య జట్టు తమకు అనుకూలంగా పిచ్‌ను తయారుచేసుకుంటోందని, దీంతో టాస్‌పై దాని ప్రభావం ఎక్కువగా ఉంటోందని క్రికెట్ విశ్లేషకులు అంటున్నారు. అంతేకాకుండా టాస్ కూడా ఆతిథ్య జట్టుకు లాభం చేకూర్చేలానే ఉందని విమర్శిస్తున్నారు.
‘టెస్ట్ పిచ్ ప్రిపరేషన్‌లో ఆతిథ్య జట్టు జోక్యంపై విమర్శలు వస్తున్నాయి. ప్రతి మ్యాచ్‌లోనూ టాస్ నిర్ణయాన్ని పర్యటక జట్టుకే అప్పగిస్తే మంచిదని కమిటీ సభ్యుల్లో ఇద్దరు ముగ్గురు అభిప్రాయం వ్యక్తం చేస్తున్నారు. అయితే మిగిలిన కమిటీ సభ్యులు అలాంటి అభిప్రాయంలో లేరు’ అని ప్యానెల్ మెంబర్స్ అందరికీ ఐసీసీ ఓ లేఖను పంపింది. దీన్ని బట్టి త్వరలో జరగబోయే ఐసీసీ ప్యానెల్ మీటింగ్‌లో టాస్‌పై లోతైన చర్చ జరుగుందని క్రికెట్ విశ్లేషకులు భావిస్తున్నారు. అసలు టెస్టు క్రికెట్‌లో టాస్ ఉండాలా వద్దా అనే విషయం మరో 10 రోజుల్లో తేలిపోతుంది.
వాస్తవానికి 2016 కౌంటీ ఛాంపియన్‌షిప్స్‌లో టాస్‌ను రద్దు చేశారు. ఇండియాలో కూడా దేశవాళీ క్రికెట్‌లో టాస్‌ను రద్దు చేయాలనే వాదన వినిపించింది. కానీ అమలులోకి రాలేదు. అయితే కౌంటీల్లో తాము తీసుకున్న నిర్ణయం వల్ల బ్యాట్, బాల్ మధ్య పోరు మరింత పెరిగిందని, మ్యాచ్‌లు కూడా సుదీర్ఘంగా సాగాయని ఇంగ్లండ్, వేల్స్ క్రికెట్ బోర్డు (ఈసీబీ) వెల్లడించింది. కాగా, టాస్ చర్చించనున్న ఐసీసీ క్రికెట్ కమిటీలో ఇండియా మాజీ కెప్టెన్ అనిల్ కుంబ్లే, ఆండ్రూ స్ట్రాస్, మహేల జయవర్దనే, రాహుల్ ద్రవిడ్, టిమ్ మే, న్యూజిలాండ్ క్రికెట్ చీప్ ఎగ్జిక్యూటివ్ డేవిడ్ వైట్, అంపైర్ రిచర్డ్ కెటల్‌బారో, ఐసీసీ మ్యాచ్ రిఫరీల చీఫ్ రజన్ మదుగలే, షాన్ పొలాక్, క్లేర్ కానర్ ఉన్నారు.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.